Lav et referat af nedenstående tekst:

Tekst:
Siden februar har syv nordjyske politikere forladt Dansk Folkeparti. Men TV2 Nord kan nu afsløre, at seks af dem ser positivt på tidligere Venstre-medlem Inger Støjbergs nye parti Danmarksdemokraterne - og måske godt kan se sig selv som medlem. Tidligere på ugen meldte Lise Bech og Bent Bøgsted ud, at de støtter Støjbergs nye politiske projekt. - Jeg har i dag meddelt, at jeg tilslutter mig DanmarksDemokraterne, skriver sidstnævnte på Twitter - efter 27 år som DF'er. Også det unge, nu tidligere, DF-talent Kristoffer Hjort Storm har tilkendegivet, at Inger Støjbergs nye partiprojekt er interessant. VIDEO: Se de nordjyske medlemmer bejle til Støjberg: Nina Røntved Krog vil heller ikke afvise, at partiet kunne blive det næste, hun bliver medlem af. Hun vil dog se et mere detaljeret partiprogram fra Danmarksdemokraterne, før hun tager endelig stilling. - Ét er, hvad jeg tror, men noget andet er, hvad der kommer til at stå på skrift om politikken. Hvis der står noget, der matcher mig, kan det godt være, jeg tager en tørn mere, siger hun til TV2 Nord. Den tidligere lokalformand i Thisted vil afvente Støjbergs udenrigspolitiske og sundhedsmæssige partiprogram, før hun beslutter sig endeligt. - Hvis partiet matcher det, som jeg synes, jeg kan stå indenfor, så ja. Jeg fornemmer, at vi er mange, der kan hoppe derover fra DF (...) Jeg tænker, det er spændende. Jeg kender Inger som en god og dygtig politiker. Én, der tør stå ved sine holdninger, siger Nina Røntved Krog. Lørdag viser TV2 Nords rundringning til de resterende frafaldne nordjyske Dansk Folkeparti-medlemmer, at seks af de syv ser det som en mulighed at støtte op om Danmarksdemokraterne. VIDEO: Hør Nina Røntved Krog om Danmarksdemokraterne: Kan se sig selv i nyt parti Den tidligere lokalformand i Rebild Tommy Degn har allerede givet Støjbergs parti en vælgererklæring, men har endnu ikke meldt sig ind i partiet. - Umiddelbart tænker jeg da ikke, at det er uinteressant. Men jeg vil gerne se lidt mere. Inger er stor, men jeg skal se lidt mere. Jeg kunne godt være bange for, at der bare bliver lukket gud og hver mand ind – for hvis det sker, så har det ingen fremtid, siger han og slår fast: - Det kunne sagtens være mit fremtidige parti – der er mange ting, jeg er enige i med partiet. Liselotte Lynge Jensen er tidligere byrådsmedlem i Vesthimmerland. Hun forlod Dansk Folkeparti 15. juni 2022 og kan også se sig selv i det nye borgerlige parti, som hun kalder "spændende". - Jeg har hele tiden sagt at jeg er DF’er helt ind i hjertet. Og hvis jeg skal ind i et nyt parti, så skal jeg være sikker på, at den politik der er derovre, den står jeg indefor. Men takterne er allerede gode nu, siger hun - og slår forsigtigt fast: - Det kunne godt være mit fremtidige parti. Under TV2 Nords rundringning var det ikke muligt at træffe den tidligere DF-lokalformand i Hjørring Kurt Jensen. På landsplan har 10 folketingsmedlemmer forladt Dansk Folkeparti. Dermed er Dansk Folkepartis folketingsgruppe nede på seks personer. Det er mere end en halvering siden valget i 2019 – og siden Morten Messerschmidt blev valgt som formand 23. januar 2022.

Referat:
En række tidligere nordjyske DF-profiler bejler til Inger Støjbergs nye parti Danmarksdemokraterne. Flere vil se det endelige partiprogram, før de beslutter sig - men er positive over for et fremtidigt medlemsskab.